text: Ung kvindelig narkobilist kørte i stjålet bil
  05 august 2017 kl. 04.40
  I Vojens blev en kun 18-årig kvinde stoppet i en stjålet bil. Hun var narkopåvirket og havde intet kørekort.
  En kvinde på kun 18 år blev i nat stoppet af Syd- og Sønderjyllands Politi.
  - Det var en rutinemæssig standsning, hvor det viser sig, at bilen er stjålet, siger Ivan Gohr Jensen, vagtchef ved Syd- og Sønderjyllands Politi, til TV SYD.
  Desværre for kvinden stoppede hendes lovovertrædelser ikke der. Hun får taget en blodprøve, der senere viser, at hun var påvirket af narko.
  - Og tilmed ikke havde noget kørekort, siger Ivan Gohr Jensen.
  Kvinden er fra lokalområdet, og sagen overrasker politiet. 
  - Det er i hvert fald sjældent, vi har så meget på en kvinde, der ikke er ældre, siger vagtchefen.
  En kvindelig narkopåvirket bilist blev bragt til standsning i Vojens. Hun havde intet kørekort og tilmed stjålet bilen. #politidk
  
  